CELEX: 52015PC0197
Language: sl
Date: 2015-05-11
Title: Predlog SKLEP SVETA o stališču, ki ga Unija zavzame v Pododboru za trgovino in trajnostni razvoj, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Republiko Moldavijo na drugi strani

EVROPSKA
                         KOMISIJA

                                                  Bruselj, 11.5.2015
                                                  COM(2015) 197 final

                                                  2015/0102 (NLE)

                                        Predlog

                                    SKLEP SVETA

      o stališču, ki ga Unija zavzame v Pododboru za trgovino in trajnostni razvoj,
     ustanovljenem s Pridružitvenim sporazumom med Evropsko unijo in Evropsko
     skupnostjo za atomsko energijo in njunimi državami članicam na eni strani ter
                           Republiko Moldavijo na drugi strani

SL                                                                                    SL
 ---pagebreak---                                  OBRAZLOŽITVENI MEMORANDUM

     1.      OZADJE PREDLOGA
     Priloženi predlog je pravni akt za odobritev stališča, ki ga Unija zavzame v Pododboru za
     trgovino in trajnostni razvoj, ustanovljenem s Pridružitvenim sporazumom med Evropsko
     unijo in Evropsko skupnostjo za atomsko energijo in njunimi državami članicami na eni strani
     ter Republiko Moldavijo na drugi strani (v nadaljnjem besedilu: Sporazum) v zvezi s
     sprejetjem poslovnika Pododbora za trgovino in trajnostni razvoj oziroma seznama
     posameznikov, ki so pripravljeni in sposobni delovati kot strokovnjaki v postopkih skupine
     izvedencev na področju trgovine in trajnostnega razvoja.
     Svet je 16. junija 2014 sprejel sklep1 o podpisu, v imenu Evropske unije in Evropske
     skupnosti za atomsko energijo in njunih držav članic, in začasni uporabi nekaterih določb
     Sporazuma, vključno z delom, ki se nanaša na poglobljeno in celovito območje proste
     trgovine. Sporazum je bil nato podpisan v Bruslju 27. junija 2014.
     Republika Moldavija je Sporazum ratificirala 2. julija 2014 ter hkrati z Evropsko unijo
     zaključila potrebne postopke obveščanja v istem mesecu. V skladu s členom 464 Sporazuma
     se nekatere določbe Sporazuma (določene v členu 3 Sklepa Sveta 2014/492/EU) začasno
     uporabljajo od 1. septembra 2014 do ratifikacije s strani držav članic EU.
     S Sporazumom je bil uveden poseben Pododbor za trgovino in trajnostni razvoj, ki spremlja
     izvajanje poglavja o trgovini in trajnostnem razvoju iz poglobljenega in celovitega območja
     proste trgovine. V skladu s členom 376 Sporazuma mora Pododbor sprejeti svoj poslovnik.
     Poleg tega Pododbor v skladu s členom 379 Sporazuma na svojem prvem sestanku sprejme
     seznam posameznikov, ki bodo delovali kot strokovnjaki v postopkih skupine izvedencev na
     področju trgovine in trajnostnega razvoja. Prvi sestanek Pododbora naj bi potekal
     junija/julija 2015.

     2.      REZULTATI POGAJANJ
     V skladu s členom 376 Sporazuma sta se Komisija, ki deluje v imenu Unije, in vlada
     Republike Moldavije dogovorili o poslovniku Pododbora za trgovino in trajnostni razvoj. Iz
     osnutka poslovnika je razvidna namera opreti se na poslovnik, ki ga je sprejel Pridružitveni
     odbor.
     Poleg tega sta se Komisija, ki deluje v imenu Unije, in vlada Republike Moldavije v skladu s
     členom 379 Sporazuma dogovorili o seznamu posameznikov, ki so pripravljeni in sposobni
     delovati kot strokovnjaki v postopkih skupine izvedencev na področju trgovine in trajnostnega
     razvoja. Seznam se sprejme na prvem sestanku pododbora. Na seznamu je sedem kandidatov
     strokovnjakov iz EU, pet kandidatov strokovnjakov iz Republike Moldavije ter pet
     kandidatov za predsednika iz tretjih držav.

     3.      PRAVNI ELEMENTI PREDLOGA
     Pravna podlaga za odobritev stališča, ki ga Unija zavzame v odborih ali pododborih,
     ustanovljenih s Pridružitvenim sporazumom med Evropsko unijo in Republiko Moldavijo, je
     Pogodba o delovanju Evropske unije, zlasti člen 207(4) Pogodbe v povezavi s členom 218(9)
     Pogodbe.

     1
            UL L 260, 30.8.2014, str. 1.

SL                                                2                                                  SL
 ---pagebreak---      Evropska komisija v skladu z navedenimi rezultati pogajanj ter na podlagi člena 207(4) in
     člena 218(9) PDEU Svetu predlaga, naj sprejme sklep za odobritev stališča, ki ga Unija
     zavzame v Pododboru za trgovino in trajnostni razvoj EU–Republika Moldavija.

SL                                              3                                                SL
 ---pagebreak---                                                                    2015/0102 (NLE)

                                                       Predlog

                                                 SKLEP SVETA

            o stališču, ki ga Unija zavzame v Pododboru za trgovino in trajnostni razvoj,
           ustanovljenem s Pridružitvenim sporazumom med Evropsko unijo in Evropsko
           skupnostjo za atomsko energijo in njunimi državami članicam na eni strani ter
                                 Republiko Moldavijo na drugi strani

     SVET EVROPSKE UNIJE JE –
     ob upoštevanju Pogodbe o delovanju Evropske unije, zlasti prvega odstavka člena 207(4)
     Pogodbe v povezavi s členom 218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)     Člen 464(3) in (4) Pridružitvenega sporazuma med Evropsko unijo in Evropsko
             skupnostjo za atomsko energijo in njunimi državami članicami na eni strani ter
             Republiko Moldavijo na drugi strani (v nadaljnjem besedilu: Sporazum) določa
             začasno uporabo delov Sporazuma.
     (2)     Člen 3 Sklepa Sveta 2014/492/EU2 z dne 16. junija 2014 določa, katere določbe
             Sporazuma se uporabljajo začasno, vključno z določbami o ustanovitvi in delovanju
             Pododbora za trgovino in trajnostni razvoj ter na področju trgovine in trajnostnega
             razvoja.
     (3)     Člen 376(3) Sporazuma določa, da Pododbor za trgovino in trajnostni razvoj določi
             svoj poslovnik.
     (4)     Člen 379(3) Sporazuma določa, da Pododbor za trgovino in trajnostni razvoj na
             svojem prvem sestanku pripravi seznam posameznikov, ki so pripravljeni in sposobni
             delovati kot strokovnjaki v postopkih skupine izvedencev na področju trgovine in
             trajnostnega razvoja.
     (5)     Zato je primerno, da se določi stališče Unije glede poslovnika Pododbora za trgovino
             in trajnostni razvoj in seznama posameznikov, ki so pripravljeni in sposobni delovati
             kot strokovnjaki v postopkih skupine izvedencev na področju trgovine in trajnostnega
             razvoja –
     SPREJEL NASLEDNJI SKLEP:

                                                        Člen 1
     1.       Stališče, ki ga Unija zavzame v Pododboru za trgovino in trajnostni razvoj,
              ustanovljenem s členom 376 Pridružitvenega sporazuma med Evropsko unijo in
              Evropsko skupnostjo za atomsko energijo in njunimi državami članicami na eni

     2
             Sklep Sveta z dne 16. junija 2014 o podpisu, v imenu Evropske unije, in začasni uporabi
             Pridružitvenega sporazuma med Evropsko unijo in Evropsko skupnostjo za atomsko energijo in njunimi
             državami članicami na eni strani ter Republiko Moldavijo na drugi strani (UL L 260, 30.8.2014, str. 1).

SL                                                         4                                                           SL
 ---pagebreak---               strani ter Republiko Moldavijo na drugi strani, v zvezi s sprejetjem poslovnika
              Pododbora za trgovino in trajnostni razvoj ter seznama posameznikov, ki so
              pripravljeni in sposobni delovati kot strokovnjaki v postopkih skupine izvedencev na
              področju trgovine in trajnostnega razvoja, temelji na osnutku sklepa navedenega
              pododbora, ki je priložen k temu sklepu.
     2.       Predstavniki Unije v Pododboru za trgovino in trajnostni razvoj se lahko dogovorijo
              o manjših spremembah teh osnutkov sklepov brez nadaljnjega sklepa Sveta.

                                                Člen 2
     Ta sklep začne veljati na dan sprejetja.
     V Bruslju,

                                                Za Svet
                                                Predsednik

SL                                                 5                                                 SL
 ---documentbreak---                          EVROPSKA
                         KOMISIJA

                                                 Bruselj, 11.5.2015
                                                 COM(2015) 197 final

                                                 ANNEX 1

                                      PRILOGA

                                           k

                                     Sklepu Sveta

      o stališču, ki ga Unija zavzame v Pododboru za trgovino in trajnostni razvoj,
     ustanovljenem s Pridružitvenim sporazumom med Evropsko unijo in Evropsko
     skupnostjo za atomsko energijo in njunimi državami članicam na eni strani ter
                           Republiko Moldavijo na drugi strani

SL                                                                                    SL
 ---pagebreak---                                                  PRILOGA
                                                 OSNUTEK
      SKLEP št. 1/2015 PODODBORA ZA TRGOVINO IN TRAJNOSTNI RAZVOJ EU–
                             REPUBLIKA MOLDAVIJA
                                                z dne ... 2015
                                   o sprejetju njegovega poslovnika

     PODODBOR ZA             TRGOVINO           IN   TRAJNOSTNI          RAZVOJ      EU–REPUBLIKA
     MOLDAVIJA JE –
     ob upoštevanju Pridružitvenega sporazuma med Evropsko unijo in Evropsko skupnostjo za
     atomsko energijo in njunimi državami članicami na eni strani ter Republiko Moldavijo na
     drugi strani (v nadaljnjem besedilu: Sporazum), zlasti člena 376 Sporazuma,
     ob upoštevanju naslednjega:
     (1)    V skladu s členom 464 Sporazuma se nekateri deli Sporazuma uporabljajo začasno od
            1. septembra 2014.
     (2)    Člen 376(3) Sporazuma določa, da se Pododbor za trgovino in trajnostni razvoj
            sestane, da bi nadzoroval izvajanje poglavja 13 (Trgovina in trajnostni razvoj)
            naslova V (Trgovina in z njo povezane zadeve) Sporazuma.
     (3)    Člen 376(3) Sporazuma določa, da Pododbor za trgovino in trajnostni razvoj sprejme
            svoj poslovnik –
     SPREJEL NASLEDNJI SKLEP:

                                                     Člen 1
     Sprejme se poslovnik Pododbora za trgovino in trajnostni razvoj, kakor je določen v Dodatku.

                                                     Člen 2
     Ta sklep začne veljati na dan sprejetja.
     V …, dne …

                                                           Za Pododbor za trgovino in trajnostni razvoj

                                                           Predsednik

SL                                                     2                                                  SL
 ---pagebreak---                                                                                           Dodatek

          Poslovnik Pododbora za trgovino in trajnostni razvoj EU–Republika
                                     Moldavija

                                                 Člen 1
                                            Splošne določbe
     1.      Pododbor za trgovino in trajnostni razvoj, ustanovljen v skladu s členom 376
             Pridružitvenega sporazuma med Evropsko unijo in Evropsko skupnostjo za atomsko
             energijo in njunimi državami članicami na eni strani ter Republiko Moldavijo na
             drugi strani (v nadaljnjem besedilu: Sporazum), pomaga Pridružitvenemu odboru v
             trgovinski sestavi, kot je določeno v členu 438(4) Sporazuma, pri opravljanju
             njegovih nalog.
     2.      Pododbor za trgovino in trajnostni razvoj opravlja naloge, določene v poglavju 13
             (Trgovina in trajnostni razvoj) naslova V (Trgovina in z njo povezane zadeve)
             Sporazuma.
     3.      Pododbor za trgovino in trajnostni razvoj sestavljajo predstavniki Evropske komisije
             in Republike Moldavije, ki so odgovorni za zadeve, povezane s trgovino in
             trajnostnim razvojem.
     4.      Predstavnik Evropske komisije oziroma Republike Moldavije, ki je pristojen za
             zadeve, povezane s trgovino in trajnostnim razvojem, deluje kot predsednik
             Pododbora za trgovino in trajnostni razvoj v skladu s členom 2.
     5.      Pomen izraza „pogodbenici“ v tem poslovniku je določen v členu 461 Sporazuma.

                                                 Člen 2
                                           Posebne določbe

     1.      Uporabljajo se členi od 2 do 14 poslovnika Pridružitvenega sveta EU–Republika
             Moldavija, če v navedenem poslovniku ni določeno drugače.
     2.      Sklicevanje na Pridružitveni svet se razume kot sklicevanje na Pridružitveni odbor v
             njegovi trgovinski sestavi. Sklicevanje na Pridružitveni odbor ali na Pridružitveni
             odbor v trgovinski sestavi se razume kot sklicevanje na Pododbor za trgovino in
             trajnostni razvoj.

                                                 Člen 3
                                                Sestanki

     Pododbor za trgovino in trajnostni razvoj se sestane po potrebi. Pogodbenici si prizadevata, da
     se sestaneta enkrat na leto.

                                                 Člen 4
                                        Sprememba poslovnika

SL                                                 3                                                   SL
 ---pagebreak---      Ta poslovnik se lahko spremeni s sklepom Pododbora za trgovino in trajnostni razvoj EU–
     Republika Moldavija v skladu s členom 376 Sporazuma.

SL                                             4                                               SL
 ---pagebreak---                                                  OSNUTEK

      SKLEP št. 2/2015 PODODBORA ZA TRGOVINO IN TRAJNOSTNI RAZVOJ EU–
                             REPUBLIKA MOLDAVIJA
                                                z dne ... 2015
                 o sprejetju seznama strokovnjakov za trgovino in trajnostni razvoj

     PODODBOR ZA             TRGOVINO           IN   TRAJNOSTNI          RAZVOJ      EU–REPUBLIKA
     MOLDAVIJA JE –
     ob upoštevanju Pridružitvenega sporazuma med Evropsko unijo in Evropsko skupnostjo za
     atomsko energijo in njunimi državami članicami na eni strani ter Republiko Moldavijo na
     drugi strani (v nadaljnjem besedilu: Sporazum), zlasti člena 379 Sporazuma,
     ob upoštevanju naslednjega:
     (1)    V skladu s členom 464 Sporazuma se nekateri deli Sporazuma uporabljajo začasno od
            1. septembra 2014.
     (2)    Člen 379(3) Sporazuma določa, da Pododbor za trgovino in trajnostni razvoj določi
            seznam vsaj 15 posameznikov, ki so pripravljeni in sposobni delovati kot strokovnjaki
            v postopkih skupine izvedencev –
     SPREJEL NASLEDNJI SKLEP:

                                                     Člen 1
     Seznam posameznikov, ki so pripravljeni in sposobni delovati kot strokovnjaki v postopkih
     skupine izvedencev za namene člena 379 Sporazuma, je določen v Dodatku k temu sklepu.

                                                     Člen 2
     Ta sklep začne veljati na dan sprejetja.
     V …, dne …

                                                           Za Pododbor za trgovino in trajnostni razvoj

                                                           Predsednik

SL                                                     5                                                  SL
 ---pagebreak---                                                             Dodatek
          SEZNAM STROKOVNJAKOV ZA TRGOVINO IN TRAJNOSTNI RAZVOJ

     Strokovnjaki, ki jih predlaga Republika Moldavija
     1.      Iurie BEJAN
     2.      Maria Ion NEDEALCOV
     3.      Alexandru STRATAN
     4.      Dorin JOSANU
     5.      Nicolae SADOVEI

     Strokovnjaki, ki jih predlaga EU
     1.      Eddy LAURIJSSEN
     2.      Jorge CARDONA
     3.      Karin LUKAS
     4.      Hélène RUIZ FABRI
     5.      Laurence BOISSON DE CHAZOURNES
     6.      Geert VAN CALSTER
     7.      Joost PAUWELYN

     Predsedniki
     1.      Jill MURRAY (Avstralija)
     2.      Janice BELLACE (Združene države Amerike)
     3.      Ross WILSON (Nova Zelandija)
     4.      Arthur APPLETON (Združene države Amerike)
     5.      Nathalie BERNASCONI (Švica)

SL                                             6                      SL